Olina Storsand

Olina Storsand (1922–2021) var en norsk politiker. Hun var stortingsrepresentant for Sør-Trøndelag fra 1969 til 1971 og kommunalråd i Trondheim fra 1974 til 1983. Hun representerte Senterpartiet.

Hun vokste opp i Hemne. Foreldrene var herredsskogmester Lars Dalum og lærerinne Ingeborg Årvåg. Hun gikk folkehøyskole og husmorskole. I 1945 giftet hun seg med forstkandidat Johan Storsand (1913–1969) fra Viggja. De bosatte seg ved Jonsvatnet i Trondheim.

Hun arbeidet som sekretær på skogkontoret og for bondekvinnelaget før hun i 1966 ble fylkessekretær i Sør-Trøndelag senterparti. Hun satt i stillingen frem til 1990. I 1967 ble hun valgt inn i Trondheim bystyre. Hun var medlem av formannskapet fra 1974 til 1983 og varaordfører fra 1976 til 1979.

Storsand var vararepresentant til Stortinget fra Sør-Trøndelag fra 1965 til 1977. Hun møtte fast fra 1969 til 1971 for Einar Moxnes, som satt i Borten-regjeringen. Storsand satt denne perioden i Stortingets administrasjonskomité.

Referanser

Eksterne lenker 
 

Stortingsrepresentanter fra Sp
Stortingsrepresentanter for Sør-Trøndelag
Stortingsrepresentanter 1969–1973
Lokalpolitikere i Trondheim
Personer fra Hemne kommune